CELEX: 32014R0011
Language: ro
Date: 2013-12-16 00:00:00
Title: Regulamentul (UE) nr. 11/2014 al Consiliului din 16 decembrie 2013 privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Uniunea Europeană și Republica Seychelles

9.1.2014   
            
            
               RO
            
            
               Jurnalul Oficial al Uniunii Europene
            
            
               L 4/38
            
         REGULAMENTUL (UE) NR. 11/2014 AL CONSILIULUI
   din 16 decembrie 2013
   privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Uniunea Europeană și Republica Seychelles
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               La 5 octombrie 2006 Consiliul a aprobat Acordul de parteneriat în domeniul pescuitului între Comunitatea Europeană și Republica Seychelles (1) (denumit în continuare „acordul”) prin Regulamentul (CE) nr. 1562/2006 (2).
            
         
               (2)
            
            
               Posibilitățile de pescuit și contribuția financiară prevăzute de acord au fost stabilite într-un protocol (3). Cel mai recent protocol expiră la 17 ianuarie 2014.
            
         
               (3)
            
            
               Uniunea a negociat cu Republica Seychelles un nou protocol de stabilire a posibilităților de pescuit și a contribuției financiare prevăzute de acord (denumit în continuare „noul protocol”). Noul protocol a fost parafat la 10 mai 2013.
            
         
               (4)
            
            
               La 16 decembrie 2013, Consiliul a adoptat Decizia 2014/5/UE (4) privind semnarea și aplicarea cu titlu provizoriu a noului protocol.
            
         
               (5)
            
            
               Posibilitățile de pescuit ar trebui alocate între statele membre pentru perioada de aplicare a noului protocol.
            
         
               (6)
            
            
               În conformitate cu Regulamentul (CE) nr. 1006/2008 al Consiliului (5), dacă se constată că posibilitățile de pescuit alocate Uniunii nu sunt pe deplin utilizate, Comisia urmează să informeze statele membre în cauză. Absența unui răspuns într-un termen care urmează să fie stabilit de Consiliu este considerată drept confirmarea faptului că navele statelor membre în cauză nu utilizează pe deplin posibilitățile de pescuit alocate în perioada respectivă. Este necesar să se stabilească acest termen.
            
         
               (7)
            
            
               Prezentul regulament ar trebui să se aplice de la data aplicării cu titlu provizoriu a noului protocol,
            
         ADOPTĂ PREZENTUL REGULAMENT:
   Articolul 1
   (1)   Posibilitățile de pescuit stabilite în temeiul protocolului de stabilire a posibilităților de pescuit și a contribuției financiare prevăzute de Acordul de parteneriat privind pescuitul între Uniunea Europeană și Republica Seychelles („protocolul”) se alocă între statele membre după cum urmează:
   
               (a)
            
            
               toniere cu plasă-pungă
               
                           Spania
                        
                        
                           22 de nave
                        
                     
                           Franța
                        
                        
                           16 nave
                        
                     
                           Italia
                        
                        
                           2 nave
                        
                     
         
               (b)
            
            
               nave cu paragate plutitoare
               
                           Spania
                        
                        
                           2 nave
                        
                     
                           Franța
                        
                        
                           2 nave
                        
                     
                           Portugalia
                        
                        
                           2 nave.
                        
                     
         (2)   Regulamentul (CE) nr. 1006/2008 se aplică fără a se aduce atingere acordului și protocolului.
   (3)   În cazul în care cererile de autorizație de pescuit din partea statelor membre menționate la alineatul (1) nu acoperă toate posibilitățile de pescuit stabilite prin protocol, Comisia ia în considerare cereri de autorizații de pescuit din partea oricărui alt stat membru în conformitate cu articolul 10 din Regulamentul (CE) nr. 1006/2008.
   (4)   Termenul până la care statele membre trebuie să confirme faptul că nu utilizează pe deplin posibilitățile de pescuit acordate, menționat la articolul 10 alineatul (1) din Regulamentul (CE) nr. 1006/2008, se stabilește la 10 zile lucrătoare de la data la care Comisia le informează că posibilitățile lor de pescuit nu au fost epuizate complet.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 18 ianuarie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2013.
      
         
            Pentru Consiliu
         
         
            Președintele
         
         V. JUKNA
      
   
   
      (1)  JO L 290, 20.10.2006, p. 2.
   
      (2)  Regulamentul (CE) nr. 1562/2006 al Consiliului din 5 octombrie 2006 privind încheierea Acordului de parteneriat în domeniul pescuitului între Comunitatea Europeană și Republica Seychelles (JO L 290, 20.10.2006, p. 1).
   
      (3)  JO L 345, 30.12.2010, p. 3.
   
      (4)  A se vedea pagina 1 din prezentul Jurnal Oficial.
   
      (5)  Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare, de modificare a Regulamentelor (CEE) nr. 2847/93 și (CE) nr. 1627/94 și de modificare a Regulamentului (CE) nr. 3317/94 (JO L 286, 29.10.2008, p. 33).